**СУ „ДОКТОР ПЕТЪР БЕРОН”**

*гр.Бобов дол, ул.”Васил Коларов” №1,тел. 0886626284, вътр.161, e-mail: cou\_pberon\_bd@abv.bg*

**УТВЪРЖДАВАМ:**

**СН.СЛАВКОВА**

*Директор на СУ „Д-р Петър Берон”*

**ГОДИШЕН ПЛАН**

**ЗА ДЕЙНОСТТА НА СУ „Д-Р ПЕТЪР БЕРОН”**

**ЗА УЧЕБНАТА 2020/2021 ГОДИНА**

Приет с решение на Педагогически съвет от 15.09.2020 г.

БОБОВ ДОЛ 2020 г.

1. **АНАЛИЗ НА АКТУАЛНОТО СЪСТОЯНИЕ НА ОБРАЗОВАТЕЛНАТА СИСТЕМА В УЧИЛИЩЕ**

Цялостната дейност на училище „Д-р Петър Берон” – град Бобов дол през учебната 2019/2020 г. протече съгласно залегналите в годишния план за изминалия период цели и задачи.

В училището се обучаваха 118 ученици, разпределени в 12 паралелки, по една самостоятелна паралелка в класовете -1, 2, 3, 4, 5, 6 , 7, 8, 9., 10, 11. и 12. клас. В 8. клас имаше 1 ученик в самостоятелна форма на обучение, 10. клас - 2-ма ученици, в 11. кл. – 3-ма ученици. Средно образование завършиха 5-има ученици, 4-ма ученици придобиха втора степен на професионална квалификация.

ученици придобиха основно образование, начално образование.

Учебната година беше предизвикателство за ръководството и колектива-да работим с възрастни, лишени от свобода лица, със специфични особености, мотиви и образователни възможности, специфична обстановка и пр.

От 16 март преминахме на дистанционно обучение, което е специфично за местата за лишаване от свобода поради спецификата на учебното заведение – учениците нямат право да ползват интернет, достъпът до затвора бе ограничен, затова ес наложи всеки преподавател да изготвя работни листове и др. материали, които бяха предавани на учениците от ИСДВР, а след това се връщаха на учителите за проверка.

Правилното планиране бе решаващо условие за усъвършенстване качеството на организацията, структурата и методиката на обучението в училище. Постигнатите добри резултати от УВД са благодарение на създадените добри условия за работа.

Учителският колектив доказа, че има възможности и че може да се справя с възникналите проблеми и отговорно да отстоява професионалните си ангажименти. На всички учители бе осигурена творческа свобода за възможно най-пълно реализиране на целите на УВП и на техните възможности. Училището разполага с лаптопи- 6 броя, мултимедии - 2 бр., бели дъски, нова учебна мебел, изграден екокът, оборудвано баскетболно игрище, хандбални врати, тенис маса и др. Разполагаме с компютърен кабинет с десет работни станции. Чрез получено дарение разполагаме с още 10 компютъра, мултифункционални устройства - 3 броя. Ремонтиран е покривът на училището, всяка година се прави козметичен ремонт на стаите и коридорите. Изградихме учебна работилница за провеждане на практически занятия по ВиК и строителство. Разполагаме с електрожен и материали за професионалното обучение по професия „Монтажник на ВиК мрежи“, сп. „ Вътрешни ВиК мрежи“.

Училището се включи в проект „Единни и толерантни“ с ЦОИДУЕМ, като бяха формирани 6 групи с по 2-ма ръководители. Въпреки невъзможността да се събират хора в периода март-май ръководителите поставяха задачи на учениците, бяха проведени анкети, събрана бе информация за бита, културата, празниците и обичаите на различните етнически групи в Югозападна България. Бе изготвена карта на етносите, събрани бяха в книга легенди, предания, приказки, поверия и обичаи на българи, роми и турци, бе подреден етнокът, издаден бе вестник „Етнорепортер“, учениците писаха покани, картички, изработиха кукли в традиционни облекла, представиха обичая „Прошки“. Ръководителите на трите дейности изготвиха презентации и представиха дейностите пред колегите от училището в Казичене, представител на РУО, ИСДВР.

Ръководството на училището смята, че е необходимо:

 да се прилага гъвкав и нетрадиционен подход при работата ни с лишените от свобода ученици, за да се ангажира вниманието им и се повиши интересът им към учебните занимания;.

 да се повиши квалификационната дейност на учителите, като се пречупят методите им на преподаване с тези за обучение на възрастни;.

 класните ръководители да повишат взискателността си с цел опазване на училищното имущество;

 да продължи обучението по гражданско образование на учениците ни;

 да продължи работата по проекти;

 да работим за осигуряване на подготовка, съответстваща на европейските образователни стандарти , съобразени с възможностите на учениците към местата за лишаване от свобода.

Учителският колектив, както и съвместната работа с ИСДВР и цялото ръководство на Затвора в Бобов дол, правят всичко възможно да няма нерешени проблеми. Всичко това се постига с цената на добрия опит на служителите от двата сектора, желанието им да работят в екип, етичните взаимоотношения, добрата квалификация и рутина. Всичко това дава нов облик на личността на учителя. Вземайки под внимание факта, че правото на образование е фундаментално, заслужено отчитаме огромната му роля за правилното развитие на личността. То помага за реализирането й в обществото, за преосмисляне на ценностната система на затворниците и за подобряване на положението им по време на изтърпяване на присъдата в местата за лишаване от свобода.

Образованието в затворите насочено към цялостно развитие на личността на индивида, отчитайки неговата социална, икономическа и културна среда. Образователният процес в нашето училище е съобразен с препоръка № R 8912 на Комитета на министрите към Съвета на Европа за образованието в затворите.

Цялата дейност на учителите е насочена към адаптирането на учениците към новите социални условия, към придобиването на знания, умения и качества, които биха им позволили да се ресоциализират в обществото, когато излязат на свобода.

Използването на нетрадиционни методи и подходи в работата на преподавателите е отражение на пенитенциарната андрагогика, чийто предмет е обучението на възрастни, намиращи се в местата за лишаване от свобода. Тук влияние оказват следните обстоятелства: – социален състав на учениците / повечето от тях са представители на нискообразовани маргинализирани групи/ ; възрастовите им особености, психично състояние, липсата на изградени трудови навици, неустойчива мотивация, пасивност или другата крайност – агресивност, податливост на зависимо поведение.

На вниманието на училищния екип са проблеми, свързани с:

* Прогресивно намаляващия брой ученици в резултат на демографския срив и ремонтните работи на територията на затвора, както и промените в ЗИНЗС и ППЗИНЗС, което рефлектира върху бюджета на училището и осигуряването на ЗНПР за всички учители, води до намаляване на броя на паралелките и тяхното сливане.
* Дългото прекъсване на обучението, текучеството на ученици, увеличаващата се демотивация за учебна работа, поради което някои ученици (най-вече от гимназиален етап) проявяват нехайно отношение към учебния труд, имат пропуски в знанията си и допускат неизвинени отсъствия.
* Част от учениците нямат ясното съзнание за опазване на материалната база).
* Застаряващ учителски колектив – средна възраст над 52 години.
* Недостатъчна активност на методически обединения и училищни комисии.
* Необходимост от подобряване на материалната база – саниране, вътрешен ремонт на сградата.

**ІІ. ПРИОРИТЕТИ В УЧИЛИЩНАТА ПОЛИТИКА ЗА УЧЕБНАТА 2020/2021 ГОДИНА, СЪОТВЕТСТВАЩИ НА НАЦИОНАЛНИТЕ ЦЕЛИ, СЪГЛАСНО НАЦИОНАЛНАТА ПРОГРАМА ЗА РАЗВИТИЕ: БЪЛГАРИЯ 2020 И НА ПРИОРИТЕТИТЕ НА МОН:**

1. Управление на училищната институция за реализиране на държавната образователна политика за подобряване на качеството на образование и осигуряване на равен достъп и пълноценна социализация на учениците.

2. Осъществяване на дейността на СУ „Д-р Петър Берон“ в съответствие с разпоредбите на Закона за предучилищното и училищното образование и прилагане на държавните образователни стандарти и разпоредбите на ЗИНЗС и Правила на ГДИН 2019 г..

3. Повишаване квалификацията на педагогическите специалисти. Стимулиране обмена на добри практики, партньорство и практическо приложение на придобити умения в резултат на участие в квалификационни форми.

4. Реализиране на приобщаващо образование и политика за подкрепа за личностно развитие на учениците в училището.

5. Ефективно взаимодействие с родители, институции и структури, работещи в областта на образованието и младежта. Изграждане и функциониране на обществения съвет към училището.

Планът за дейността на училището е съобразен с приетата Стратегия за развитие на СУ „Д-р Петър Берон“, гр. Бобов дол за 2020-2024 година, с целите на Стратегията на Европейския съюз за интелигентен, устойчив и приобщаващ растеж, „Европа 2020”, Националната стратегия за учене през целия живот за периода 2014 – 2020 година, Закона за предучилищното и училищно образование.

**III.** **ДЕЙНОСТИ ЗА РЕАЛИЗИРАНЕ НА ЦЕЛИТЕ И ПРИОРИТЕТИТЕ**

ДЕЙНОСТИ В ИЗПЪЛНЕНИЕ НА НАЦИОНАЛНИ И РЕГИОНАЛНИ СТРАТЕГИИ И ПОЛИТИКИ

|  |  |  |  |  |  |
| --- | --- | --- | --- | --- | --- |
| **№** | **Дейност** | **Срок** | **Отговорни лица** | **Индикатори** | **Финансиране** |
| **1.** **Изпълнение на** **Стратегия за намаляване дела на преждевременно напусналите образователната система (2013 - 2020) и Областна стратегия за ограничаване на отпадането от училище и намаляване дела на преждевременно напусналите образователната система** | | | | | |
| 1.2 | Контрол на редовното посещение на училище и отсъствията на учениците. | Учебна 2020/2021 година | Директорът  Кл. ръководители | Брой ученици с отсъствия | Не е необходимо |
| 1.6 | Регистриране на отсъствията на учениците в националния регистър на МОН. | Ежемесечно до 5-то число | Директорът  Зам.-директорът | Брой отсъствия, статистика на отсъствията | Не е необходимо |
| 1.7 | Превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище. | Учебна 2020/2021 г. | Класни ръководители, ИСДВР, психолог | Брой идентифицирани ученици в риск | Не е необходимо |
| **2.** **Изпълнение на Националната стратегия за насърчаване и повишаване на грамотността (2014 – 2020)** | | | | | |
| 2.1 | Включване в национални прояви –маратон на четенето, седмица на четенето, седмица на  Книгата, състезание по граматика и др. | Учебна 2020/2021 г. | Учители по БЕЛ, начални учители | 3 | Не е необходимо |
| 2.2 | Обогатяване на училищната библиотека. | Учебна 2020/2021 г. | Учители по БЕЛ | 100 | Училищен бюджет, дарени книги |
| 2.3 | Диагностициране на четивната грамотност на учениците до VII клас. | Октомври 2020 | Учители по БЕЛ, начални учители | Брой идентифицирани ученици в риск | Не е необходимо |
| 2.4 | Запознаване и прилагане в практиката на ДОС за усвояване на книжовния български език – Наредба № 6 от 11 август 2016 г. за усвояването на българския книжовен език. | Учебна 2020/2021 г. | Всички педагогически специалисти |  | Не е необходимо |
| 2.5 | Организиране на занимания по четене и по български език.. | Учебна 2020/2021 г. | Учители по БЕЛ. | Периодично | Не е необходимо |
| **3.** **Изпълнение на Стратегията за ефективно прилагане на информационните и комуникационните технологии в образованието и науката** | | | | | |
| 3.1 | Разработване на програма за училищна е-политика. Закупуване на софтуер за работа без интернет | Декември 2020 | Кирил Димитров  Иванка Тасева | Изпълнение на училищната програма | Училищен бюджет |
| 3.2 | Съдействие за повишаване уменията на педагогическите специалисти за иновативно използване на ИКТ в класната стая, при ползване на източници на електронно учебно съдържание. | Учебна 2020/2021 г.. | Директорът | 10 учители | Училищен бюджет |
| 3.3 | Изготвяне на банка с електронни учебни материали, използвани или разработени от учителите. | Учебна 2020/2021 г. | … | Всички учители | Не е необходимо |
| 3.4 | Споделяне на добри педагогически практики, създадени с ИКТ средства. | Учебна 2020/2021 г. | … | Пакет документация | Не е необходимо |
| **4.** **Изпълнение на плана за 2014-2020 г. по Националната стратегия за развитие на педагогическите кадри** | | | | | |
| 4.1 | Проучване на потребностите на педагогическите специалисти и планиране участието им в квалификационни форми, насочени към повишаване на професионалните компетенции. | Септември 2020 | …  … | Брой анкетирани педагогически специалисти-13 | Не е необходимо |
| 4.2 | Подкрепа на педагогическите специалисти по прилагане на ЗПУО и ДОС. | Целогодишно | Директорът и зам.-директорът | 3 | Не е необходимо |
| 4.3 | Подкрепа на младите учители в училището, продължаване на системата за наставничество. | Целогодишно | …  … | 1 | Не е необходимо |
| 4.4 | Участие на педагогически специалисти в квалификационни форми, предвидени от РУО и по НП „Развитие на педагогическите кадри“ за учебната година. | Целогодишно | Директорът | 14 | Бюджет на НП, училищен бюджет |
| **5**. **Изпълнение на плана по националните програми за развитие на средното образование** | | | | | |
| 5.1 | Дейности по НП „ИКТ в системата на предучилищното и училищното образование“. | Съгласно сроковете на програмата | Директорът | обновяване на компютърната техника, достъп до съвременни ИКТ, електронно обучение, електронни образователни ресурси, регистри,  информационни системи, портали и онлайн образователни услуги | Бюджет на НП |
| 5.2 | Дейности по НП „Осигуряване на съвременна образователна среда“, модул „Подобряване на условията за лабораторна и експериментална работа по природни науки“. | Съгласно сроковете на програмата | Директорът | обезпечаване с уреди, прибори, пособия, стъклария, реактиви и други консумативи, необходими за провеждане на практически занимания | Бюджет на НП |
| 5.3 | Дейности по НП „Без свободен час в училище” | Съгласно сроковете на програмата | Директорът  Зам.-директорът | 100% осигурено заместване на отсъстващи педагогически специалисти | Бюджет на НП |
| 5.4 | Участие на педагогически специалисти в квалификационните форми на НП за квалификация и по проект на МОН | Съгласно сроковете на програмата | Директорът | 6 | Бюджет на НП |
| **6.** **Изпълнение на плана по Националната стратегия за учене през целия живот** | | | | | |
| 6.1 | Изготвяне на предложение за училищен прием за учебната 2021/2022 година. | март 2021 | Директорът и зам.-директорът | Утвърден и реализиран прием | Не е необходимо |
| **7.** **Изпълнение на плана по Стратегията за образователна интеграция на учениците от етническите малцинства** | | | | | |
| 7.1 | Прилагане на ДОС за гражданското, здравното, екологичното и интеркултурното образование във всички компоненти на процеса на образование, възпитание и социализация в училището. | Учебна 2020/2021 г. | Всички педагогически специалисти | В час на класа | Не е необходимо |
| 7.2 | Изпълнение на училищни програми за гражданско, здравно, екологично и интеркултурно образование. | Учебна 2020/2021 г. | Всички педагогически специалисти | Реализирани дейности | Училищен бюджет |
| 7.3 | Създаване на условия за пълноценно интегриране на ученици от други етноси в училищна среда. | Учебна 2020/2021 г. | Кл. ръководители,  Иванова, Славкова | Кандидатстване по проекти | По проект |
| **8.** **Училищни мерки и дейности в изпълнение на регионални програми (напр. за подобряване на резултатите на учениците, показани на националните външни оценявания в края на предходната учебна година)** | | | | | |
| 8.1 | Диагностициране на учениците с обучителни трудности и с ниска четивна грамотност. | Октомври  2020 | Координационен съвет за личностно развити, кл. ръководители | Картотека | Не е необходимо |
| 8.2 | Картотекиране на конкретните пропуски на учениците в усвояването на задължителния общообразователен минимум по класове и учебни предмети и планиране на допълнителната работа. | Октомври  2020 | Координационен съвет за личностно развити Учителите по предмети | Картотека | Не е необходимо |
| 8.3 | Провеждане на консултации по предмети. | Учебна 2020/2021 г. | Учителите по предмети | График за консултации, дневник на консултациите | Не е необходимо |
| 8.4 | Допълнителна и индивидуална работа с ученици във връзка с ДЗИ и ДКИ и провеждане на пробно изпити. | Учебна 2020/2021 г. | Учителите по предметите от НВО и ДЗИ | График за консултации, дневник на консултациите | Не е необходимо |
| 8.5 | Проследяване на отсъствията на учениците и резултатите им от учебната дейност. | Учебна 2020/2021 г. | Класни ръководители | Брой отсъствия – оценки | Не е необходимо |
| 8.6 | Изпълнение на функционални задължения на учителите, свързани с предварителната подготовка, планирането, провеждането на образователните дейности и оценяването. | Учебна 2020/2021 г. | Учителите по предмети | Планове, разработки, КДД контролна дейност на директора | Не е необходимо |
| 8.7 | Промяна в образователната дейност на учителите:   * ежедневно планиране на урочната дейност; * задаване и проверка на домашна работа, тетрадки и др.; * разнообразяване на методиката на преподаване – интерактивни дейности, учебни проекти, целенасочено прилагане на ИКТ, електронни учебни ресурси и др. | Учебна 2020/2021 г. | Учителите по предмети | Планове, разработки, КДД | Не е необходимо |
| 8.8 | Съвместни уроци и приемственост между началните учители и учителите в прогимназиален етап. | Март 2021 | Учителите по предмети | Планове, разработки | Не е необходимо |
| 8.9 | Мотивиране и стимулиране на учениците за личностна изява – участие в състезания, конкурси; публичност на постиженията им. | Учебна 2020/2021 г. | Учителите по предмети | Резултати от участия | Не е необходимо |

ДЕЙНОСТИ В ИЗПЪЛНЕНИЕ НА СПЕЦИФИЧНИ УЧИЛИЩНИ ЦЕЛИ И ПРИОРИТЕТИ

|  |  |  |  |  |  |
| --- | --- | --- | --- | --- | --- |
| **ОПЕРАТИВНА ЦЕЛ** | **ДЕЙНОСТИ** | **СРОК** | **ОТГОВОРНИ ЛИЦА** | **ИНДИКАТОРИ** | **ФИНАНСИРАНЕ** |
| 1. Поддържане на високо качество и ефективност в процеса на училищното образование съобразно индивидуалните способности и потребности на учениците чрез привеждане дейността на училището в съответствие с разпоредбите на ЗПУО и ДОС | *1.1. Планиране, организация и контрол на дейността на училището* | | | | |
| 1.1.1. Изготвяне и актуализация на основните училищни документи в съответствие със ЗПУО и ДОС: стратегия за развитие на училището, годишен план, ПДУ, ПВТР, ПБУВОТ, етичен кодекс и др. | м. 09 | Директор, зам.-директор и работна група | Училищни документи | Не е необходимо |
| 1.1.2. Определяне състава на постоянните училищни комисии за планиране и организация на основните направления в дейността на училището. | м. 09 | Директор и зам.-директор | Планове | Не е необходимо |
| 1.1.3. Актуализиране на училищната програма за часовете, които не се водят от учители специалисти, по време на заместване на отсъстващия учител. | м. 10 | учителите | Училищна програма, осигурено заместване | Не е необходимо |
| 1.1.4. Изготвяне на годишните планове, плановете за ЧК, програми за избираеми и факултативни дейности, ЗИП, СИП. | м. 09 | Учители  Директор, зам.-директор | Училищни документи | Не е необходимо |
| 1.1.5. Осъществяване на ефективен контрол на образователния процес от директора съобразно целите на училищната стратегия и при необходимост – своевременно предприемане на действия за подобряването му. | През учебната година | Директор, зам.-директор | Протоколи от КД на директора, | Не е необходимо |
| 1.1.6. Създаване на необходимата организация за получаване/връщане на безплатните учебници за V – VІІ клас. | м. 09  м. 06 | Класни ръководители | учебници | Целеви средства |
| 1.1.7. Изготвяне на:   * + график за провеждане на ЧК, консултиране на ИСДВР и ученици и за работа с документация и график на приемното време на учителите;   + график за провеждане на класни и контролни работи, допълнителна работа с учениците и консултации; * седмичното разписание за първия/втория учебен срок. | м. 09  м. 02 | Директор, зам.-директор  Иванова | Училищни документи | Не е необходимо |
| 1.1.8. Изпълнение на дейности и процедури по спазване на ЗИНЗС и ППЗИНЗС | През учебната година | Директор, зам.-директор | Самооценка | Училищен бюджет |
| *1.2. Осъществяване на привлекателен и мотивиращ процес на училищно образование* | | | | |
| 1.2.1. Организиране и провеждане на образователния процес в XI клас съгласно новия учебен план. | През учебната година | Учителите в XI клас | Резултати в края на учебната година | Училищен бюджет |
| 1.2.2. Използване на съвременни образователни технологии и форми на педагогическо взаимодействие за мотивиране на учениците и прилагане на усвоените знания в практиката. | През учебната година | Учителите | Резултати в края на учебната година | Училищен бюджет |
| 1.2.3. Промяна на стила и методите на работа и ориентиране на обучението към потребностите на отделния ученик. | През учебната година | Учителите | Резултати в края на учебната година, КДД | Училищен бюджет |
| 1.2.4. Подкрепа на личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище поради отказ. | През учебната година | Учителите | Резултати в края на учебната година | Училищен бюджет |
| 1.2.5. Диагностициране на четивната техника на учениците в прогимназиален етап и провеждане на дейности за подобряването ѝ – състезания, извънкласно четене, читателски дневник, проектна дейност. | м. 09 | Учителите по БЕЛ | Резултати в края на учебната година | Училищен бюджет |
| 1.2.6. Анализ на резултатите от входно ниво и предприемане на мерки за преодоляване на констатираните пропуски. | м. 10 | Учителите | Резултати в края на учебната година | Не е необходимо |
| *1.3. Осъществяване на училищен план-прием* | | | | |
| 1.3.2. Дейности по осъществяване на училищния план-прием. | м. 03 | Директорът и зам.-директорът | План-прием | Не е необходимо |
| 1.3.3. Разработване на училищна политика и рекламна стратегия за изпълнение на приема и задържане на учениците в училището. | м. 02 | Работна група в състав:  Павлевчева  Дюлгерска | План-прием | Училищен бюджет |
| 2. Изграждане и поддържане на институционална организационна култура чрез прилагане на училищни политики в подкрепа на гражданското, здравното, екологичното и интеркултурното образование | *2.1. Гражданско образование* | | | | |
| 2.1.1. Насоченост на обучението по всички предмети към формиране и усвояване на умения за разбиране и отговорно поведение в обществото; подпомагане процеса на личностно развитие и себепознание в контекста на взаимодействие с другите хора. | През учебната година | Учителите | Резултати в края на учебната година | Училищен бюджет |
| 2.1.2. Целенасочена възпитателната работа по класове, съобразена с възрастта на учениците и особеностите в тяхното развитие и интереси, изготвяне на планове за ЧК, етичен кодекс на училището и паралелките. | През учебната година | Класните ръководители | Училищни документи | Не е необходимо |
| 2.1.3. Изпълнение на дейности за повишаване информираността на учениците по въпроси като:   * функциите на институции и управленски структури (съд, полиция, общинска/областна администрация и др.) – проект;   + правата на човека, дискриминацията, равнопоставеността на половете;   + здравна култура и здравословен начин на живот. | През учебната година | Учителите | Резултати в края на учебната година | Училищен бюджет |
| 2.1.4. Провеждане на училищни дейности, свързани с исторически събития, обществено значими инициативи, отбелязване на празници:  откриване на новата учебна година, патронен празник на училището, ден на народните будители, коледни тържества, национален празник, ден на българската просвета и култура и на славянската писменост, ден на Ботев и на загиналите за освобождението на България, изпращане на випуск 2020 и др. | През учебната година | Учителите | Резултати в края на учебната година | Училищен бюджет |
|  | *2.2. Ученическо самоуправление* | | | | |
| 2.2.1. Повишаване ролята на съветите на класа и Училищния съвет при организиране и осъществяване дейността на училището. | През учебната година | Класните ръководители, | Дейности на УС | Не е необходимо |
| 2.2.2. Участие на представители на ученическата общност при обсъждане на проблеми и вземане на управленски решения, както и при отчитане на резултатите от образователния процес. | През учебната година | Директорът, зам.-директорът | Резултати в края на учебната година | Не е необходимо |
| *2.3. Екологична култура и навици за здравословен начин на живот* | | | | |
| 2.3.1. Изпълнение на програма за здравно образование, спортно-туристически календар, насочени към комплексно здравно образование чрез интерактивни дейности и занимания в часовете на класа, посветени на превенцията на тютюнопушенето, наркоманиите и злоупотребата с алкохол. | През учебната година | Учителите | Резултати в края на учебната година | Училищен бюджет |
| 2.3.2. Инициативи и мероприятия, имащи за цел формирането на навици за здравословен начин на живот и правилни житейски избори в детска възраст и по време на ранното полово съзряване. | През учебната година | Класните ръководители | Резултати в края на учебната година | Училищен бюджет |
| 2.3.3. Обучения:   * по безопасност на движението; * за действия при бедствия, аварии, катастрофи и пожари; * поведение при кризи и екстремни ситуации. | През учебната година | Класните ръководители | Резултати в края на учебната година | Училищен бюджет |
| 2.3.4. Съвместни дейности с РИОСВ, център „Натура“ за придобиване на екологична култура. | През учебната година | Учителите | Резултати в края на учебната година | Училищен бюджет |
| 2.3.5. Изпълнение на училищни проекти за подпомагане на физическото възпитание и спорта. | През учебната година | Учители | Резултати в края на учебната година | Целеви средства |
| *2.4. Превенция на агресията и негативните прояви сред учениците* | | | | |
| 2.4.1. Разработване и изпълнение на програма за противодействие на тормоза в училище | През учебната година | Комисия  Бисерина  Божилова  Чучуков | Резултати в края на учебната година | Училищен бюджет |
| 2.4.2. Подобряване на уменията на работещите в училището за адекватна реакция при предотвратяване на случаи на агресия и насилие в училищна среда. | През учебната година | Комисия  Бисерина  Божилова  Чучуков | Резултати в края на учебната година | Училищен бюджет |
| *2.5. Подкрепа на личностното развитие на учениците* | | | | |
|  | 2.5.1. Сформиране на екипи за обща и допълнителна подкрепа за личностното развитие на учениците. Изпълнение на план за действие съобразно конкретните случаи. | През учебната година | Павлевчева  Петров  Колчакова | Резултати в края на учебната година | Училищен бюджет |
| 2.5.2. Откриване и проследяване на развитието на ученици с изявени дарби, изготвяне на база данни и създаване на условия за тяхната изява на училищно и извънучилищно ниво. | През учебната година | Учители, кл. пъководители | Резултати в края на учебната година | Не е необходимо |
| 3. Училището – желано място за обучение, изява и подкрепа за личностното развитие на учениците.  **Приложение №2**  Празничен календар | *3.1. Извънкласни и извънучилищни форми* | | | | |
| 3.1.2. Участие на учениците при разработване и реализиране на проекти по национални и европейски програми за развитие на извънкласната дейност. | През учебната година | … | Проекти | Не е необходимо |
| 3.1.3. Участие на ученици и ученически отбори в състезания и конкурси | През учебната година | Учителите | Резултати в края на учебната година | Училищен бюджет |
| 3.1.4. Участие на учениците в организацията и провеждането на училищни празници и активности. | През учебната година | Учителите | Резултати в края на учебната година | Училищен бюджет |
| 3.1.5. Предоставяне на свободен достъп на училищната база за провеждане на различни видове дейност. | През учебната година | Учителите | Резултати в края на учебната година | Не е необходимо |
| *3.2. Създаване и поддържане на благоприятна среда за обучение и развитие* | | | | |
| 3.2.1. Осигуряване на здравословни и безопасни условия на обучение и труд, подходящо интериорно оформление на учебните помещения. | През учебната година | Директорът, зам.-директорът | Резултати в края на учебната година | Училищен бюджет |
| 3.2.2. Поддържане на благоприятна и толерантна атмосфера на общуване, доверие и взаимопомощ. | През учебната година | Учителите | Резултати в края на учебната година | Не е необходимо |
| 3.2.3. Модернизиране на базата по проекти | През учебната година | Директорът, зам.-директорът | Изпълнение на проекти | Бюджет на проекти |
| 3.2.3. Поддръжка на системата за постоянно видеонаблюдение и спазване на пропусквателния режим. | През учебната година | Администрация на Затвора и директорът | Брой камери-13 | Училищен бюджет |
| 3.2.4. Поддръжка и поетапно обновяване на компютърната и комуникационната техника – кандидатстване по НП „ИКТ“. | През учебната година | … | Резултати в края на учебната година | Училищен бюджет, бюджет на НП |
| 3.2.5. Осигуряване на ресурси за е-обучение, използване на електронни образователни ресурси. | През учебната година | Учителите | Резултати в края на учебната година | Училищен бюджет |
|  | 3.2.6. Подобряване на условията за лабораторна и експериментална работа по природни науки чрез изпълнение на НП „Осигуряване на съвременна образователна среда“. | През учебната година | Учителите по природни науки | Резултати в края на учебната година | Бюджет на НП |
| 4. Повишаване на професионалната компетентност и квалификация на педагогическите специалисти | *1.4. Квалификация на педагогическите специалисти* | | | | |
| 1.4.1. Изграждане на професионалния профил на педагогическите специалисти като съвкупност от знания, умения и отношения съгласно Наредба № 15 от 2019 г. за статута и професионалното развитие на учителите, директорите и другите педагогически специалисти – изготвяне на портфолио и личен план за развитие. | През учебната година | Учителите | Портфолио, планове | Училищен бюджет |
| 1.4.2. Осигуряване на условия и възможности за подобряване на компетентностите на педагогическите специалисти за ефективно изпълнение на изискванията на изпълняваната работа и за кариерно развитие чрез квалификационна дейност. | През учебната година | Учителите | Резултати в края на учебната година, участия в квалификационни форми, кредити | Училищен бюджет |
| 1.4.3. Мотивиране на учителите за придобиване на по-висока ПКС, като едно от основанията за по-бързо кариерно развитие. | През учебната година | Учителите | Резултати в края на учебната година | Не е необходимо |
| 5. Взаимодействия с родители, институции и структури, работещи в областта на образованието и младежките политики | *5.1. Взаимодействие с ИСДВР* | | | | |
| 5.1.3. Информиране на ИСДВР за основните нормативни и училищни документи, по повод информация за резултатите от учебната дейност, консултиране по проблеми, решаване на конфликти и налагане на санкции и др. | През учебната година | Учителите | Резултати в края на учебната година | Училищен бюджет |
| 5.1.4. Сътрудничество и съдействие от ИСДВР:   * при организиране на училищни дейности; * при идентифициран риск за ученика от отпадане и/или преждевременно напускане на училище.   5.1.5. Създаване на информационна банка с данни и координати за своевременна връзка с ученика и ИСДВР. | През учебната година | Учителите | Резултати в края на учебната година | Не е необходимо |
| *5.2. Взаимодействие с институции* | | | | |
| 5.2.1. Популяризиране дейността на училището на общински, областни, национални и международни форуми и в медийното пространство. | През учебната година | Учителите | Резултати в края на учебната година | Училищен бюджет |
| 5.2.2. Реализиране на съвместни проекти с партниращи организации читалище, исторически музей, библиотека, с дейци на науката, културата, изкуството и спорта и др. | През учебната година | Учителите | Резултати в края на учебната година | Не е необходимо |
| *5.3. Присъствие на училището в общественото пространство* | | | | |
| 5.3.2. Поддържане и своевременно обновяване сайта на училището с актуална информация за нормативната база, организацията на дейността, изявите в различни направления на училищния живот и др. | През учебната година | Димитров | Сайт на училището | Училищен бюджет |

**V. КВАЛИФИКАЦИОННА ДЕЙНОСТ *(Приложение към годишния план)***

**VІ. ДЕЙНОСТ НА ПЕДАГОГИЧЕСКИЯ СЪВЕТ Приложение**

**VІІ. НЕОБХОДИМИ ВЗАИМОДЕЙСТВИЯ във връзка с изпълнението на годишния план и реализиране на цялостната училищна политика**

1. Взаимодействия с институции и структури, работещи в областта на образованието и младежките политики: МОН, РУО, областна и общинска администрация, МВР, РДСП и др.
2. Взаимодействия с ИСДВР.
3. Взаимодействия с институции и структури с обществено значение (РБ, РИМ, читалище, спортни клубове и др), сдружения и НПО и др.

**Неучебни дни за учебната 2020/2021 г.**

1. Патронен празник на училището 29.10.2020 г.

2. Коледно тържество 23.12.2020 г.

3.Ден на българската просвета и култура и на славянската писменост 20.05.2021 г.

Неразделна част от План за дейността на училището е :

* Приложение- План за работата на ПС
* Приложение- План за квалификация
* Приложение -Празничен календар;
* Приложение – Спортен календар

**15.09.2020 г.**

**Гр. Бобов дол**